**Stropi de iubire**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am desenat pe cerul vieţii

Cu-albastrul sfânt al dimineţii,

În inimă te-am căutat apoi

Cu-al sângelui grăbit şuvoi.

Te-am scrijelit adânc în stâncă

Şi a-nceput amar să plângă

Când degetele-nsângerate

Ţi-au dăruit simţiri curate.

Nisipul dur l-am răscolit

Şi trandafirul a-nflorit

Când peste glodul însetat

Stropi de iubire-am presărat.

M-am poticnit ducând un munte

Ascuns în fiece grăunte

Şi-n zbor nebun m-am avântat

Din hăul trist şi dezolant

Ca-n noaptea existenţei reci

Lumină să îţi fiu, pe veci!

14.10.2015